OpenLLM-France/wikimedia huggingface dataset:
# Chougny

Chougny és un municipi francès, situat al departament del Nièvre i a la regió de Borgonya - Franc Comtat. L'any 2007 tenia 84 habitants.

## Demografia
### Població

El 2007 la població de fet de Chougny era de 84 persones. Hi havia 36 famílies, de les quals 12 eren unipersonals (8 homes vivint sols i 4 dones vivint soles), 8 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 80 habitatges, 39 eren l'habitatge principal de la família, 34 eren segones residències i 6 estaven desocupats. Tots els 80 habitatges eren cases. Dels 39 habitatges principals, 25 estaven ocupats pels seus propietaris, 12 estaven llogats i ocupats pels llogaters i 2 estaven cedits a títol gratuït; 1 tenia una cambra, 2 en tenien dues, 5 en tenien tres, 8 en tenien quatre i 23 en tenien cinc o més. 33 habitatges disposaven pel capbaix d'una plaça de pàrquing. A 19 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Chougny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 8 | 65 a 69 | 8 |
| 4 | 60 a 64 | 4 |
| 4 | 55 a 59 | 4 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 8 |
| 0 | 35 a 39 | 0 |
| 4 | 30 a 34 | 0 |
| 8 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 51 persones, 34 eren actives i 17 eren inactives. De les 34 persones actives 31 estaven ocupades (21 homes i 10 dones) i 3 estaven aturades (3 homes). De les 17 persones inactives 7 estaven jubilades, 2 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Chougny hi havia 11 explotacions agrícoles que ocupaven un total de 1.120 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Chougny a l'INSEE.
* Évolution et structure de la population Fitxa amb el detall de dades de Chougny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Çekmeköy

Çekmeköy és un districte d'Istanbul, Turquia, situat en la part anatòlia de la ciutat.

## Mahalleler

Alemdağ · Aydınlar · Cumhuriyet · Çamlık · Çatalmeşe · Ekşioğlu · Güngören · Hamidiye · Kirazlıdere · Mehmet Akif · Merkez · Mimarsinan · Nişantepe · Ömerli · Soğukpınar · Sultançiftliği · Taşdelen
# Publi Corneli Lèntul (cònsol 162 aC)

Publi Corneli Lèntul (llatí: Publius Cornelius L. f. L. n. Lentulus) va ser un polític i magistrat romà del segle ii aC. Era fill de Luci Corneli Lèntul, cònsol l'any 199 aC, i formava part de la família dels Lèntuls, una branca patrícia de la gens Cornèlia.
L'any 171 aC va ser enviat com ambaixador a Grècia abans de la guerra contra el rei Perseu de Macedònia, juntament amb Aulus Atili Serrà, Quint Marci Filip i el seu familiar Servi Corneli Lèntul, de parentiu desconegut. L'any següent va servir com a tribú militar sota el cònsol Licini.
Va exercir com edil curul el 169 aC juntament amb Escipió Nasica Còrculum, i va celebrar uns jocs dedicats a Circe en què es van exhibir elefants i óssos.
L'any 168 aC va anar amb dos legats més a negociar amb Perseu de Macedònia, sense resultat. L'any 162 aC va ser cònsol sufecte junt amb Domici Ahenobarb, perquè l'elecció dels cònsols d'aquell any va ser declarada nul·la.
L'any 125 aC va rebre el títol de princeps Senatus o primer senador. Va viure fins avançada edat, atès que encara apareix en les lluites contra Gai Semproni Grac l'any 121 aC.

## Referències

* ↑ Smith, William (ed.). «30. L. Cornelius Lentulus». A: Dictionary of Greek and Roman Biography and Mythology. Vol. II. Boston: Little, Brown, and Company, 1867, p. 732.
* ↑ Titus Livi. Ab Urbe Condita XIV,4 i 18
* ↑ Smith, William (ed.). «16. P. Cornelius Lentulus». A: Dictionary of Greek and Roman Biography and Mythology. Vol. II. Boston: Little, Brown, and Company, 1867, p. 730.
# Quadrille (pel·lícula de 1997)

Quadrille és una pel·lícula francesa dirigida per Valérie Lemercier estrenada el 23 d'abril de 1997, basada en l’obra de Sacha Guitry, Quadrille de 1937.

## Sinopsi

Carl Herickson, una gran estrella del cinema estatunidenc, capgirarà, sense voler-ho, la vida d'un trio parisenc: un influent redactor en cap, Philippe de Morannes, la seva parella, l'actriu de teatre Paulette Nanteuil, i la millor amiga de la parella, una jove i ambiciosa periodista Claudine André.

## Reparatiment

* Valérie Lemercier : Paulette Nanteuil
* André Dussollier : Philippe de Morannes
* Sandrine Kiberlain : Claudine André
* Sergio Castellitto : Carl Herickson
* Franck de Lapersonne : Maître d'hôtel
* Lise Lamétrie : Cambrera
* Didier Bénureau : Doctor Lamache
* Nicolas Seguy : Grum
* Michelle Dagain : Cambrera 2
* Emmanuel Benjamin : Majordom
* Michel Jean : Portameletes

## Taquilla

La pel·lícula va registrar 135.022 entrades a França el 1997 i va recaptar 818.000 dòlars.

## Notes i referències

* ↑ «Quadrille (1996)». UniFrance. [Consulta: 8 agost 2021].
* ↑ Tarr & Rollet p.189
* ↑ «Quadrille (1997) - JPBox-Office».

## Bibliografia

* Carrie Tarr & Brigitte Rollet. Cinema and the Second Sex: Women's Filmmaking in France in the 1980s and 1990s. Bloomsbury Publishing, 2016.

## Enllaços externs

* Tràiler de la pel·lícula a YouTube
# Partida de Copons

Copons és una partida de terra del terme municipal de Reus, a la comarca catalana del Baix Camp.
Ocupa tota la part alta del Barranc de la Barraqueta, que allí se'n diu Barranc dels Copons. És un petit territori amb desnivells que van entre els 200 i els 250 metres sobre el nivell del mar. És un terreny eixut, on predominen els propietaris de Maspujols. És terra d'olivers i avellaners. Pel nord toca amb el Camí Travesser o Camí de la Drecera, que ve dels Cinc Camins, i amb el terme de l'Aleixar. Cap a l'oest fa límit amb el terme de Riudoms. Al sud té la partida anomenada Terme de Reus, i a l'est toca a Monterols, quan s'és a la part superior del Barranc del Tecu. També s'hi accedeix pel Camí de Copons.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 188. ISBN 8486387655.
# Yunnanilus tigerivinus

Yunnanilus tigerivinus és una espècie de peix de la família dels balitòrids i de l'ordre dels cipriniformes.

## Morfologia

* Fa 6 cm de llargària màxima.
* 10 radis tous a l'aleta dorsal i 7 a l'anal.
* 14 radis ramificats a l'aleta caudal.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Yunnan (la Xina).

## Observacions

És inofensiu per als humans.

## Referències

* ↑ Nichols, J. T., 1925. Nemacheilus and related loaches in China. Am. Mus. Novit. Núm. 171: 1-7.
* 1 2 3 Li, W.-X. i S. Duan, 1999. A new species of view and admire fishes from Kunming -- Yunnanilus tigerivinus, sp. nov. J. Yunnan Agr. Univ. 14(3):254-256.
* 1 2 3 Catalogue of Life (anglès)
* 1 2 3 FishBase (anglès)
* ↑ Zhu, Y., Du L.-n., X.-y. Chen i J.-x. Yang, 2009. A new nemacheiline loach of genus Yunnanilus (Balitoridae) from Guangxi, China - Yunnanilus jinxiensis. Zool. Res. 30(2):195-198.
* ↑ FishWise (anglès)

## Bibliografia

* Zhao, Y.-H., R. E. Gozlan & C.-G. Zhang, 2011. Out of sight out of mind: current knowledge of Chinese cave fishes. Journal of fish biology, 79 (6, special issue): 1545-1562.

## Enllaços externs

* Encyclopedia of Life (anglès)
# Claassenia longistyla

Claassenia longistyla és una espècie d'insecte plecòpter pertanyent a la família dels pèrlids. Es troba a la Xina: Sichuan.

## Referències

* ↑ Wu, C.F., 1934. Ann. ent. Soc. Amer. 27:256.
* ↑ uBio (anglès)
* ↑ Wu, C.F., 1973. Acta ent. sin. 16(2):118 (120).
* ↑ Catalogue of Life (anglès)
* ↑ Stark, B.P. & I. Sivec, 2010. Systematic Notes on the Genus Claassenia Wu (Plecoptera: Perlidae), with Description of a New Species. Illiesia, 6(24):303-314. «PDF».

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 25 octubre 2011].

## Enllaços externs

* Plecoptera Species File (Version 1.1/4.0) (anglès)
# Çerkes Ethem

Çerkes Ethem (pronunciat Txerkes) fou un guerriller turc fill d'un granger circassià d'Emre a la província de Bursa. Va néixer el 1883/1884. En turc el nom Çerkes significa, justament, circassià.
Després de la I Guerra Mundial es va distingir en la lluita contra els grecs a Salihi i Anzavur (estiu de 1919) i en la repressió de les revoltes contra Mustafa Kemal a Düzce i Yozgad (primavera del 1920) al front de les forces mòbils anomenades kuwwa-yi seyyāre, però després de la derrota que va patir a Gediz davant els grecs el 24 d'octubre de 1920, i el nomenament d'Ismet Inönü com a comandant en cap del front occidental, va entrar en conflicte amb l'exèrcit república regular i ambdós bàndols van combatre; Edem fou decisivament derrotat a Kutahya el 29 de desembre de 1920 i va fugir a la rereguarda dels grecs (5 de gener de 1921). Va quedar exclòs de l'amnistia establerta pel tractat de Lausana de 1923 (en total els exclosos foren 150) i després de passar per Grècia, Alemanya i alguns països àrabs, es va establir a Amman a Jordània.
El 1935 fou empresonat per un temps acusat de conspirar contra Ataturk. El 1941 fou detingut altre cop per donar suport a Ali Rashid a l'Iraq. Va morir d'un càncer de gola el 7 d'octubre de 1949 a Amman.

## Vegeu també

* Çerkes Reşit
* Çerkes Mehmed Tevfik

## Referències

Enciclopèdia de l'Islam, II, pag. 21
# Poder

«Poder» té aquests significats:
* Poder (sociologia)
* Poder estadístic, sensibilitat a l'error d'una determinada mesura o extrapolació de resultats d'una prova estadística sobre una mostra al conjunt de la població
* Poder (pel·lícula), pel·lícula estatunidenca de Sydney Lumet estrenada el 1986
* Poder públic, capacitat de l'estat per obligar a una persona física o jurídica a realitzar un acte determinat
* Poder polític, conjunt del poder legislatiu i executiu, sovint ostentat per persones o grups escollits per comicis
* Poder legislatiu, legitimitat de dictar lleis
* Poder executiu, legitimitat de fer complir la llei
* Poder judicial, legitimitat d'impartir justícia
* Quart poder, com a vegades s'anomena als mitjans de comunicació
# Psychoda alabangensis

Psychoda alabangensis és una espècie d'insecte dípter pertanyent a la família dels psicòdids.

## Descripció

* És de mida petita.
* La placa subgenital de la femella té forma d'"Y" i és considerablement més estreta a la base que a l'àpex.
* L'espermateca de la femella presenta taques fosques.
* Les antenes tenen 15 segments.

## Alimentació

Els adults es nodreixen de nèctar, sucre i sucs de fruites, mentre que les larves mengen matèria orgànica i bacteris que troben a les parets de drenatge i clavegueres.

## Distribució geogràfica

Es troba a les illes Filipines (Luzon, Negros i Palawan), l'Índia, Sri Lanka, Borneo, Taiwan, Nova Guinea, la Micronèsia (les illes Mariannes i Carolines), l'illa de Trinitat, les illes Galápagos (introduït des del 1985) i Nicaragua (els departaments de Zelaya i León).

## Referències

* ↑ uBio (anglès)
* 1 2 Del Rosario, 1936. Philip. J. Sci.59: 566.
* 1 2 Catalogue of Life (anglès)
* ↑ uBio (anglès)
* 1 2 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902. Arxivat 2016-03-03 a Wayback Machine.
* 1 2 Base de Datos de Invertebrados Introducidos a Galápagos Arxivat 2016-03-03 a Wayback Machine. (castellà)
* ↑ Psychodidae (Diptera) at the Zoological Survey of India Arxivat 2016-03-03 a Wayback Machine. (anglès)
* ↑ Moth Flies and Sand Flies (Diptera: Psychodidae) of India (anglès)
* ↑ Quate, L. W., 1962. A taxonomic study of Borneo Psychodidae (Diptera: Psychodidae). Pacific Insects. 4:1-75.
* ↑ Catalogue of Life in Taiwan (xinès) i (anglès)
* ↑ Tokunaga, M., 1957. Moth-flies from Formosa (Psychodidae, Diptera). Saikyo Univ. Agric, Scien. Rpts. 9: 53-77.
* ↑ Charles Darwin Foundation Galapagos Species Checklist (anglès) i (castellà)
* ↑ Sinclair, B.J., Peck, S.B., 2005. An annotated checklist of the Diptera of the Galápagos Archipelago (Ecuador). Charles Darwin Research Station, 64 pp.
* ↑ Peck, S.B., Heraty, J., Landry, B. & Sinclair, B.J., 1998. Introduced insect fauna of an oceanic archipelago: The Galápagos Islands, Ecuador. Am. Entomol. 44: 218-237.
* ↑ Fauna Entomológica de Nicaragua (castellà)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Laurence W. Quate, 1962. The Psychodidae of Batu Caves, Malaya (Diptera). Pacific Insects 4 (1): 219-234.

## Enllaços externs

* ION (anglès)
# Mehmed Kara Haydar-oghlu

Mehmed Kara Haydar-oghlu fou un destacat cap de bandits de la Turquia otomana (vers 1644-1648). Va reunir una banda de notables bandits; tots els que exercien el bandidatge a l'època hi estaven vinculats. En un moment (1648) va dirigir 700 homes coneguts com a sekban sarudja o lewend (vagabunds, en realitat soldats sense feina).
El seu pare Kara Haydar era un anomenat cap de bandits que va actuar des de 1640 a la regió entre Eski Shehir i Esmirna. Es va posar preu al seu cap vers 1642 i fou capturat i mort a Uluborlu vers el 1643. El seu fill Mehmed va ocupar el seu lloc, però no és esmentat fins al 1647. Va operar a les regions de Sarukhan, Ankara i Hamid a les rutes de caravanes.
A finals de 1647 va oferir entrar al servei de l'estat i va demanar ser nomenat sandjakbegi oferint el corresponent suborn, però tot i que va pagar el nomenament no li fou concedit. Llavors va dominar totes les rutes i va obligar a camperols i nobles a entrar al seu servei. El beglerbegi de Karaman Ibshir Mustafà Paixà fou nomenat serasker amb l'encàrrec de combatre a Mehmed amb el suport del beglerbegi d'Anadolu, Ibrahim Paixà, però les forces d'Ibshir no el van poder capturar (març de 1648) i Ibshir va abandonar al rebre ordes d'anar a combatre el wali rebel de Sivas, Varvar Ali Paixà, i per causa dels esdeveniments a la capital que van suposar la destitució del sultà Ibrahim I substituït per Mehmet IV. Aquest va enviar al nou beglerbegi d'Anadolu Ahmad Paixà contra Mehmed, però fou derrotat prop d'Afyon Karahisar l'agost/setembre de 1648 i va resultar mort. Moltes tropes es van passar al cap de bandits que llavors tenia un prestigi immens. El nou beglerbegi d'Anadolu Ketendji Ömer Paixazade Mehmed Paixà fou enviat contra Mehmed amb poder il·limitats i amb el suport del governador de Karaman i del sandjakbeg de Bolu. Mehmed va oferir la seva rendició a canvi d'un càrrec però li fou refusada.
Llavors va saquejar Kara Hisar, i va atacar Isparta però prop d'aquesta vila va caure en una emboscada i ferit, fou fet presoner i enviat a Istanbul; fou penjat al cap de poc a Parmak-Kapi. Va esdevenir aviat un heroi popular.

## Bibliografia

* İnalcık, Halil. «Ḥaydar-Og̲h̲lu, more correctly Ḳara Ḥaydar-Og̲h̲lu, Meḥmed». Enciclopèdia de l'Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. Referència. 11 de maig del 2016 <http://brillonline.nl/entries/encyclopaedia-of-islam-2/haydar-oghlu-more-correctly-kara-haydar-oghlu-mehmed-SIM_2832 Arxivat 2016-01-30 a Wayback Machine.>
# Chanathip Songkrasin

Chanathip Songkrasin (Nakhon Pathom, 5 d'octubre de 1993), thai: ชนาธิป สรงกระสินธ์, pronunciació AFI [t͡ɕʰā.nāː.tʰíp sǒŋ.krā.sǐn], és un futbolista tailandès. Va disputar 33 partits amb la selecció de Tailàndia.

## Estadístiques

Selecció de Tailàndia :
| Anys | Partits | Gols |
| 2012 | 2 | 0 |
| 2013 | 3 | 2 |
| 2014 | 7 | 2 |
| 2015 | 5 | 0 |
| 2016 | 16 | 1 |
| 2017 | | |
| Total | 33 | 5 |

## Referències

* ↑ National Football Teams
# Hedd Wyn

Ellis Humphrey Evans, més conegut com a Hedd Wyn (Pau blanca) nasqué a Trawsfynydd (Merioneth) el 1887 i morí a la batalla de Passchendaele (Bèlgica) el 1917.
Era un pastor i poeta gal·lès, va guanyar diversos premis als Eistedfodd, fou mort durant la Primera Guerra Mundial. Publicà el recull Cerddi’r bugail (Poemes pastorils, 1918) on destaca el poema Yr Arwr (L'heroi).
# Coalició Asturiana

Coalición Asturiana fou una coalició electoral entre els partits politics asturians Unidá Nacionalista Asturiana (UNA) i Partíu Asturianista (PAS) per participar en les eleccions autonòmiques d'Astúries de maig de 1991. A les eleccions generals espanyoles de 1989 UNA va obtenir un 0,54% de vots i PAS un 0,57%.
El cap de la llista serà Xuan Xosé Sánchez Vicente president del PAS que fou elegit diputat amb 14.500 vots. El PAS no trigà a capitalitzar els resultats i deixarà de banda les forces d'esquerra; l'UNA denunciarà la situació arribant a demanar Sanchez Vicente la renúncia a l'acta de diputat. A les següents eleccions el PAS es va presentar en solitari el 1995 i Sanchez Vicente conservà l'escó.
# İbrahim Kaş

İbrahim Kaş (Karabük, 20 de setembre de 1986) és un futbolista turc, que ocupa la posició de defensa.

## Trajectòria

Comença la seua carrera professional a les files del Beşiktaş JK. A la campanya 05/06 és cedit al Kocaelispor. De nou al Beşiktaş, és suplent durant les dues temporades següents.
La temporada campanya 08/09 marxa al Getafe CF, de la primera divisió espanyola. Només hi disputa set partits amb els madrilenys, i a la temporada següent retorna a les files Beşiktaş JK, en qualitat de cedit.

## Selecció

Kaş ha estat internacional amb Turquia en tres ocasions.

## Referències

* ↑ «Turkey take charge with Oslo triumph». Arxivat de l'original el 2008-06-16. [Consulta: 15 febrer 2010].

## Enllaços externs

* Fitxa del jugador
# Psychoda aitkeni

Psychoda aitkeni és una espècie d'insecte dípter pertanyent a la família dels psicòdids que es troba a Nicaragua, Colòmbia, l'illa de Trinitat i la Zona del Canal de Panamà.

## Referències

* ↑ uBio (anglès)
* 1 2 Quate, L. W., 1959. Taxonomy of Neotropical Psychodidae (Diptera) 1. Psychoda species of West Indies and Central America, with a key to Trinidad species. Pan-Pacific Entomology 35:213–220.
* 1 2 Catalogue of Life (anglès)
* ↑ uBio (anglès)
* ↑ Fauna entomológica de Nicaragua (castellà)
* ↑ Bejarano, E. E., 2006. Lista actualizada de los psicódidos (Diptera: Psychodidae) de Colombia. Folia Entomologica Mexicana 45/1:47–56. (castellà)
* ↑ Global Species Arxivat 2016-03-04 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Mehmed Said Halet Efendi

Mehmed Said Halet Efendi (Istanbul, 1761 - Konya, 1822) fou un polític otomà, fill d'un cadi de Crimea de nom Husayn Efendi. És considerat un conservador, enemic de l'occidentalització. Es va oposar també a la supressió dels geníssers.
Va estudiar amb el xaikh al-Islam i va servir sota diversos governadors provincials a Rumèlia i a Yenishehir Fener (Làrissa). El 29 de desembre de 1802 fou nomenat ambaixador a França. Va tornar a Turquia el 1806 i va ocupar alguns càrrecs secundaris; acusat pels francesos de ser pro-britànic fou destituït el 5 de març de 1808 i desterrat a Kutahya. Enderrocat Mustafà IV el 28 de juliol de 1808 va poder tornar a Istanbul el setembre de 1809.
Fou enviat en missió a Bagdad on va arribar el 28 de juny de 1810 per exigir al wali semiindependent Kučuk Suleyman Pasha de pagar els deutes al tresor del sultà, però el wali va refusar. Halet Efendi es va retirar a Mossul i amb l'ajut dels governadors de Mossul i Baban va preparar una expedició contra Bagdad, que va aconseguir el seu propòsit i Suleuyman Pasha va morir assassinat, sent substituït per Abd Allah Agha, abans kethuda.
Del 1811 al 1815 va ocupar altres càrrecs secundaris. Va donar suport a la política del sultà per sotmetre als derebeys. Des de 1815 com a conseller de Mahmut II va tenir molta influència i va ser decisiu en els nomenaments dels grans visirs i xaikhs al-Islam, i altres càrrecs menors en els quals va situar a gent de la seva confiança. Finalment va caure quan va ser capdavanter en la deposició del paixà Alí Paixà Tepedelenli de Janina (1820); com un rival seu (Djanib Efendi) havia predit, l'expedició contra Alí Paixà Tepedelenli va provocar la revolta dels grecs a Morea (març de 1821). Acusat de ser el causant de la revolta fou desterrat el novembre de 1822 a Konya on al cap de pocs dies fou assassinat per estrangulació.

## Bibliografia

* B. Lewis, The emergency of modern Turkey, Londres, 1965
# Chanava

Chanava és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1266.
# Zona neàrtica

La Neàrtica és una de les vuit ecozones de la Terra. L'ecozona neàrtica pertany a la zona holàrtica i cobreix la major part d'Amèrica del Nord, incloent-hi Groenlàndia. però sense el sud de Florida, sud de Mèxic, Amèrica Central ni les illes del Carib que formen part ja de la zona neotropical.

## Principals ecoregions

Segons el Fons Mundial per la Natura (WWF) la neàrtica es divideix en quatre bioregions.

### Escut canadenc

    Des de les illes Aleutianes a Terranova i Labrador, inclou la tundra neàrtica i la taigà americana.

### Est d'Amèrica del Nord

    Inclou els boscos de fulla ampla temperats, les Grans Planes amb praderies i els boscos de coníferes del sud-est.

### Oest d'Amèrica del Nord

    Inclou els boscos temperats de coníferes de la costa i muntanya fins a les muntanyes Rocoses i els deserts amb hivern fred, les praderies temperades i les zones arbustives.

### Nord de Mèxic

    Amb els deserts d'hivern fred i d'hivern temperat, els arbusts xèrics, incloent-hi el Desert de Chihuahua, el Desert de Sonora, i el Desert de Mojave, com els Chaparals de clima mediterrani, els boscos temperats i subtropicals de pins i pins i roures.

## Història

Malgrat que actualment Amèrica forma un únic continent havien estat separats durant 180 milions d'anys els subcontinents del Nord i del Sud fins que es va formar l'istme de Panamà. La fauna i la flora del nord i sud d'Amèrica van evolucionar separadament.

## Bibliografia

* Flannery, Tim (2001). The Eternal Frontier: an Ecological History of North America and its Peoples. Grove Press, New York.
* Ricketts, Taylor H., Eric Dinerstein, David M. Olson, Colby J. Loucks, et al. (1999). Terrestrial Ecoregions of North America: a Conservation Assessment. Island Press, Washington DC.

## Enllaços externs

* Map of the ecozones
* Nearctica, The Natural World of North America